ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007496

ขอให้แก้ไขปัญหาเสียงดังรบกวนจากการจัดเก็บขยะของเจ้าหน้าที่จัดเก็บขยะ ประจำสำนักงานเขตคันนายาว บริเวณหมู่บ้านเลิศอุบล 5 แขวงคันนายาว เขตคันนายาว กรุงเทพมหานคร จุดสังเกตอยู่ห่างจากโรงเรียนปรัชชาธร ระยะทางประมาณ 200-300 เมตร เนื่องจากผู้ร้องแจ้งว่าภายในหมู่บ้านดังกล่าวมีเจ้าหน้าที่จัดเก็บขยะ ประจำสำนักงานเขตคันนายาว เข้ามาจัดเก็บขยะในช่วงเวลาประมาณ 04.00-05.00น. เป็นประจำเกือบทุกวัน ซึ่งเข้ามาในช่วงเวลาดังกล่าวยังมีประชาชนที่ยังไม่ตื่นนอนต้องตกใจเสียงดังจากขั้นตอนการจัดเก็บขยะ อีกทั้งไม่มีการจัดระเบียบถังขยะให้เรียบร้อย ขยะหล่นก็ไม่เก็บ ทำให้ดูไม่สะอาดตาและได้รับความเดือดร้อนทางด้านเสียงเป็นอย่างมาก ประสบปัญหามาเป็นระยะเวลาประมาณ 32 ปีแล้ว เบื้องต้นได้ติดต่อแจ้งเรื่องไปยังกรุงเทพมหานคร หมายเลขสายด่วน 1555 จากนั้น ผู้ร้องทราบรายงานผลการปฏิบัติงานจากกรุงเทพมหานคร ครั้งที่ 1 ตามเลขที่รับแจ้ง 180064/63 ว่าเมื่อวันที่ 06/01/2564 สำนักงานเขตคันนายาว ฝ่ายรักษาความสะอาดฯ กลุ่มงานรักษา 2 ดำเนินการตรวจสอบและกำชับเจ้าหน้าที่ให้ปฏิบัติด้วยความระมัดระวังไม่ส่งเสียงดังรบกวนประชาชน ต่อมาผู้ร้องทราบรายงานผลการปฏิบัติงานจากกรุงเทพมหานคร ครั้งที่ 2 ตามเลขที่รับแจ้ง 31577/64 ว่าเมื่อวันที่ 08/03/2564 สำนักงานเขตคันนายาว ฝ่ายรักษาความสะอาดฯ กลุ่มงานรักษา 2 ดำเนินการตรวจสอบและกำชับเจ้าหน้าที่ให้ปฏิบัติงานด้วยความระมัดระวังพยายามอย่างส่งเสียงดังรบกวนประชาชน ซึ่งผู้ร้องแจ้งว่าหลังจากที่แจ้งเรื่องเข้าไปยังหน่วยงาน มีการแก้ไขปัญหาเสียงดังรบกวนดีขึ้นเล็กน้อย พอผ่านไปสักระยะหนึ่ง ก็ประสบปัญหาดังกล่าวเช่นเดิม อีกทั้งยังมีการวางถังขยะไม่เข้าที่เดิม โดยวางถังขยะทิ้งไว้บริเวณอื่นอย่างเกลื่อนกลาด เช่น บริเวณกลางถนน และเมื่อวันที่ 28 มกราคม 2565 ก็ประสบปัญหาอยู่เช่นเดิม เบื้องต้นแจ้งรายงานผลการปฏิบัติงาน จากกรุงเทพมหานคร ครั้งที่ 3 ตามเลขที่รับแจ้ง 12381/65 ให้ผู้ร้องทราบว่าโดยฝ่ายรักษาความสะอาดและสาธารณะ สำนักงานเขตคันนายาว ได้ตรวจสอบและกำชับเจ้าหน้าที่ให้ปฏิบัติงานด้วยความระมัดระวัง งดส่งเสียงดังและในการนำถังขยะมาเทใส่รถแล้วให้นำกลับไปตั้งที่เดิม พยายามอย่าให้มีขยะตกหล่น เพื่อไม่ให้เกิดการร้องเรียนอีก ซึ่งผู้ร้องรับทราบ แต่ผู้ร้องแจ้งว่าหลังจากที่แจ้งเรื่องเข้ามานั้น พบว่าทางเจ้าหน้าที่ฯ มีการระมัดระวังพยายามมากขึ้น แต่พอผ่านไปสักระยะหนึ่ง ก็ประสบปัญหาดังกล่าวเช่นเดิม โดยเฉพาะพฤติกรรมของเจ้าหน้าที่ฯ ที่เข้ามาทำการจัดเก็บขยะนั้น พบว่าจะพูดคุยกันส่งเสียงดังรบกวนเป็นอย่างมาก การวางถังขยะก็ไม่เรียบร้อย และพบว่าถังขยะมีรอยแตกร้าวด้วย ส่งผลให้ได้รับความเดือดร้อนเป็นอย่างมาก จึงเห็นควรให้หน่วยงานที่เกี่ยวข้องเข้ามาแก้ปัญหาเสียงดังรบกวนฯให้อีกครั้ง เพื่อบรรเทาความเดือดร้อนให้แก่ผู้ร้อง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata